William Agyapong Quaittoo

William Agyapong Quaitoo (wɔwoo no Ɛbɔ da a ɛtɔ so du baako wɔ afe apem ahankron aduosia nsia, {September 11, 1966} wɔ Akim Gyadam) yɛ Ghana amanyɔfoɔ. Ɔyɛɛ mmarahyɛ badwani maa Akim Oda Mpɛsoa so, Apueeɛ Fam Mantam wɔ Mmarahyɛ Bagua a ɛto so nson (7) no mu. Wɔpaw no sɛ Ɔsoafoɔ Abadiakyiri a ɔhwɛ kuayɛ so wɔ mfeɛ mpem mmienu ne du mmiɛnsa (2013). Ɔyɛ Tree Crops Development Authority no panyin.

 Mfitiaseɛ asetena ne nwomasua 
Wɔwoo Quaitoo wɔ Ɛbɔ da a ɛtɔ so du baako wɔ afe apem ahankron aduosia nsia (September 11, 1966) na ɔfiri Akim Gyadam a ɛwɔ Ghana Apueeɛ Mantam mu. Ɔkɔɔ Kalpohin Mfitiaseɛ Sukuu wɔ Tamale, Yoo Roman Katolek Mfitiaseɛ Sukuu wɔ Savelugu kasa mu ne Vitting Experimental Junior Secondary School wɔ Tamale ne nyinaa wɔ Ghana Atifi Fam Mantam mu. Ɔkɔɔ Ghana Secondary Technical School maa ne GCE 'O' Level wɔ Takoradi ne Oda Secondary School maa ne GCE 'A' Level wɔ Akim Oda. Ɔsuaa adeɛ wɔ Galilee College wɔ Israel baabi a ɔnyaa Diploma wɔ Agribusiness, Export ne Marketing Management mu. Ɔkɔɔ Cape Coast Suapɔn a ɔwiee sukuu no, ɔnyaa BSC (HONS) wɔ Chemistry ne Diploma wɔ Nhomasua mu. Ɔsan nso wɔ MBA wɔ Ghana Suapɔn mu.

 Adwumayɛ 
Quaitoo hyɛɛ n’adwuma ase wɔ afe mpem mmienu (2000) mu bere a wɔpaw no sɛ Market Development Manager wɔ OIC International. Ɔyɛɛ adwuma sɛ adwumayɛbea no sohwɛfo kosii afe mpem mmienu ne mmienu (2002) mu. Wɔ afe mpem mmienu ne mmienu (2002) mu no, wɔpaw no sɛ Programs Manager of Enterprise Works, Ghana baabi a ɔyɛɛ adwuma wɔ saa dibea no mu kɔsii afe mpem mmienu ne nsia (2006). Wɔ afe  mpem mmienu ne nsia (2006) awieeɛ no, wɔmaa no adwuma foforɔ sɛ Ghana Cocoa Board no sohwɛfoɔ kɔsi mfeɛ mpem mmienu ne du mmienu (2012).

 Amanyɔsɛm 
Quaitoo yɛ Ɔsono kokroko amanyɔkuo New patriotic party no muni. Ɔyɛ kan Mmarahyɛ Badwa no muni a ɔhwɛ Akim Oda Mpɛsoa so. Wɔ afe mpem mmienu ne aduonu (2020) mu wɔ NPP mmarahyɛ badwa primaries mu no ɔhweree n’akongua maa Alexander Ackum.

 Mfeɛ mpem mmienu ne du mmienu (2012) abatoɔ mu 
Wɔ mfeɛ mpem mmienu ne du mmienu (2012) Ghana amansan abatoɔ mu, ɔdii nkunim wɔ Akim Oda abatoɔ mpɛsoa so mmarahyɛ bagua no mu a ɔnyaa abatoɔ no mju amma mpem dunwɔtwe ahankron aduowɔtwe mmienu (18,982) a ɛyɛɛ ɔha nkyekyɛ mu aduosia akyiri pɔ aduonson nnan (62.74%) wɔ abatoɔ a wɔtoeɛ nyinaa mu berɛ a NDC mmarahyɛ badwa kandifoɔ Kwabena Nkansah Asare nyaa abatoɔ mu amma no mpem nsia , aha mmiɛnsa ne du nnum (6,315) a ɛyɛɛ ɔha nkyekyɛ mu aduonu akyiri pɔ aduowɔtwe nson (20.87%) wɔ abatoɔ a wɔtoeɛ nyinaa mu, PPP mmarahyɛ baguani Kofi Asamoah-Siaw nyaa abatoɔ 782 a ɛyɛɛ abatoɔ 2.58% wɔ abatoɔ a wɔtoeɛ nyinaa mu, NDP mmarahyɛ badwa kandifoɔ Aninakwah Joshua Kwabena nyaa abatoɔ 278 a ɛyɛɛ 0.92% wɔ abatoɔ a wɔtoeɛ nyinaa mu, Independent mmarahyɛ badwa kandifoɔ Baa Abora nyaa abatoɔ apem, aha nsia ne aduonu nsia (1,626) a ɛyɛɛ ɔha nkyekyɛ mu nnum akyiri pɔ aduasa mmiɔnsa (5.37%) wɔ abatoɔ no nyinaa mu amma a wɔtoeɛ ne Independent mmarahyɛ badwa kandifoɔ foforo Augustus Ennin Attafuah nyaa abatoɔ no mu amma apem ahankron aduokron mmiɛnsa (1,993) a ɛyɛɛ abatoɔ no nyinaa mu  ɔha nkyekyɛ mu nsia akyiri pɔ aduonum nkron (6.59%).

 Mfeɛ mpem mmienu ne du nsia (2016) abatoɔ 
Wɔ afe mfeɛ mpem mmienu ne du nsia (2016) Ghana amansan abatoɔ mu no, ɔsan dii nkunim wɔ Akim Oda mpɛsoa mmarahyɛ badwa no mu a ɔnyaa abatoɔ mpem aduonu mmienu baako ɔha ne aduasa baako (21,131) a ɛyɛɛ ɔha nkyekyɛ mu aduoson mmiɛnsa akyiri pɔ nnan (73.4%) wɔ abatoɔ a wɔtoeɛ nyinaa mu berɛ a NDC mmarahyɛ badwa kandifoɔ Kwabena Nkansah Asare nyaa abatoɔ no mu amma mpem nsia, ahanwɔtwe ne aduokron mmienu (6,892) a ɛyɛɛ nkyekyɛ mu aduonu mmiɛnsa akyiri pɔ 9 (23.9%) wɔ abatoɔ a wɔtoeɛ nyinaa mu, PPP mmarahyɛ baguani ɔkannifoɔ Baa Abora nyaa abatoɔ 599 a ɛyɛɛ abatoɔ a wɔtoo no nyinaa mu 2.1% na CPP mmarahyɛ bagua no muni George Owusu Agyemang nyaa abatoɔ 161 a ɛyɛɛ abatoɔ no nyinaa mu 0.6%.

 Boayikuo no 
Na Quaitoo yɛ Mmarahyɛ Bagua no Boayikuw a Wɔapaw Wɔn a Ɛhwɛ Nhomasua So no Titenani.

 Ɔgyaee adwuma sɛ Ɔsomfoɔ Abadiakyiri 
Wɔ August 2017 mu no, Quaitoo kaa nsɛm bi a ɛfa mmusuakuw ho faa nnipa a wɔwɔ Ghana Atifi fam mantam mu ho. Wɔ n'asɛm mu no ɔkaa sɛ " Yɛn nuanom [wɔ Ghana atifi fam], ɛyɛ den paa sɛ yɛbɛdi wɔn ho dwuma." Metenaa hɔ mfeɛ aduonu nson, meka Dagbani te sɛ Dagomba ne ne nyinaa. Wɔyɛ nnipa a wɔn ho yɛ den paa. Obiara ntumi nsi so dua. Sɛ obi ka sɛ asraafo nwansena sɛee n’afuw a, ɛsɛ sɛ onipa no ba bɛkyerɛ sɛ ɛyɛ nokware. Yenni saa asɛm no ho kyerɛwtohɔ biara. Ɛyɛ ɔkwan a wɔfa so gye sika fi aban hɔ ara kwa; ɛno na wɔyɛ bere nyinaa. " Bere a ɔkaa asɛm no wiei no, ɔmanfo nyinaa kae sɛ onnyae adwuma no kasa tiaa nsɛm a wɔkae no sɛ ɛyɛ mmusuakuw de. Wɔ ne frɛ a ɔfrɛɛ no sɛ onnyae adwuma no akyi no, wɔ Oforisuo 29, 2017 no, ɔgyaee adwuma wɔ aban kwan so sɛ Kuadwuma ho Ɔsoafoɔ Abadiakyiri. Kennedy Osei Nyarko na odii n'adeɛ.

 N'ankasa Abrabɔ 
Quaitoo aware na ɔwɔ mma baanum. Ɔyɛ Kristoni na ɔsom sɛ Baptistni. Ɔka Borɔfo, Twi, Dagbani, Hausa ne Ga.

 Mmeaeɛ A Menyaa Mmoa Firiiɛ 

Nkyekyεmu:Ghanaian Mp's 5th Parliament of the 4th Republic